**ΕΛΛΗΝΙΚΗ ΔΗΜΟΚΡΑΤΙΑ**



**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΔΙΕΘΝΩΝ & ΔΗΜΟΣΙΩΝ ΣΧΕΣΕΩΝ**

Ιερά Οδός 75, 118 55, Αθήνα

Πληροφορίες: Αλίκη-Φωτεινή Κυρίτση

Tηλ.: 210 5294845

Διεύθυνση ηλεκτρονικού ταχυδρομείου:

public.relations@aua.gr

 Αθήνα, 6 Οκτωβρίου 2021

**ΔΕΛΤΙΟ ΤΥΠΟΥ**

**Εκδήλωση για τα αφυπηρετήσαντα μέλη του Γεωπονικού Πανεπιστημίου Αθηνών.**

Την Παρασκευή 1 Οκτωβρίου 2021 πραγματοποιήθηκε στο χώρο του Συνεδριακού Αμφιθεάτρου Γεωπονικού Πανεπιστημίου Αθηνών, εκδήλωση για τα αφυπηρετήσαντα μέλη του πανεπιστημίου. Σε μια ζεστή ατμόσφαιρα οι Πρυτανικές Αρχές, οι Κοσμήτορες και οι Πρόεδροι του Γεωπονικού Πανεπιστημίου Αθηνών, υποδέχτηκαν όλους όσους εργάστηκαν άοκνα και αγόγγυστα προσφέροντας τις υπηρεσίες τους στο Πανεπιστήμιο.

Οι Πρυτανικές Αρχές ως μια ένδειξη σεβασμού στους ανθρώπους της πανεπιστημιακής κοινότητας οι οποίοι όλα αυτά τα χρόνια ήταν οι θεματοφύλακες για το Πανεπιστήμιο, προσέφεραν ως δώρα την επετειακή έκδοση του βιβλίου για τα 100 χρόνια λειτουργίας του Γεωπονικού Πανεπιστημίου Αθηνών, με τίτλο: «ΘΕΑ ΔΗΜΗΤΡΑ Ο μύθος που έγινε Ιστορία», καθώς και το επετειακό λεύκωμα με τα γραμματόσημα του Γεωπονικού Πανεπιστημίου Αθηνών.

Μετά το τέλος της εκδήλωσης, ακολούθησε δεξίωση για όλους τους προσκεκλημένους στον ισόγειο χώρο (φουαγιέ) του Κεντρικού Κτιρίου Διοίκησης.